**Zalaszentgrót Város Önkormányzata Képviselő-testületének**

**12/2018. (VII. 27.) önkormányzati rendelete**

**a gyermekek napközbeni ellátásának intézményi térítési díjáról**

Zalaszentgrót Város Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott jogalkotói hatáskörében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8. pontjában meghatározott feladatkörében eljárva, a gyermekek védelméről és a gyámügyi igazgatásról szóló 1997. évi XXXI. törvény 29. § (1) bekezdésében kapott felhatalmazás alapján a gyermekek napközbeni ellátásának intézményi térítési díjáról a következőket rendeli el:

1. **§**
2. A rendelet hatálya kiterjed Zalaszentgrót Város Önkormányzata (a továbbiakban: Önkormányzat) által a gyermekek napközbeni ellátását biztosító intézményre, a szolgáltatást igénybe vevőkre, illetve szülői felügyeleti joggal rendelkező szülő vagy más törvényes képviselő (továbbiakban: szülő) térítési díjfizetési kötelezettségére.
3. **§**
4. Az Önkormányzat a [gyermekek védelméről és a gyámügyi igazgatásról szóló 1997. évi XXXI. törvény (a továbbiakban: Gyvt.) 15. § (2) bekezdésében](http://uj.jogtar.hu/) meghatározott személyes gondoskodást nyújtó gyermekjóléti alapellátások közül a gyermekek napközbeni ellátását (bölcsődei ellátás) a Zalaszentgróti Napköziotthonos Óvoda - Bölcsőde (a továbbiakban: Óvoda - Bölcsőde) útján biztosítja.
5. A gyermekek napközbeni ellátása iránti kérelmet az Óvoda - Bölcsőde intézményvezetőjénél kell benyújtani a [Gyvt.](http://uj.jogtar.hu/)-ben, valamint a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről szóló [15/1998. (IV. 30.) NM rendeletben](http://uj.jogtar.hu/) meghatározott módon. Az ellátás igénybevételéről az Óvoda - Bölcsőde intézményvezetője dönt.
6. **§**
7. Bölcsődei ellátásba azon szülők gyermeke vehető fel és gondozható, akiknek lakóhelye, vagy tartózkodási helye Zalaszentgrót közigazgatási területén van. Szabad férőhely esetén Magyarország területéről más települések gyermek lakossága is felvételt nyerhet.
8. A szülőnek a gyermek bölcsődei jelentkezéséhez csatolnia kell a házi gyermekorvos vagy háziorvos igazolását arról, hogy a gyermek egészségi állapota alapján bölcsődében gondozható.
9. **§**
10. A bölcsődei ellátás keretében nyújtott gondozásért térítési díjat kell fizetni. A térítési díjat jelen rendelet 1. melléklete tartalmazza.
11. A bölcsődei ellátás keretében nyújtott gondozásért fizetendő térítési díj megállapításánál az ellátást igénybevevő gyermek szülőjének rendszeres havi jövedelme vehető figyelembe.
12. A bölcsődei ellátás keretében nyújtott gondozásért fizetendő térítési díjat a teljes hónap után, az igénybe vett napoktól függetlenül meg kell fizetni.
13. Tört hónap esetén (beiratkozáskor, nyári nyitvatartási rend időtartama alatt, egyéb zárva tartáskor, illetve kiiratkozáskor) a bölcsődei gondozás személyi térítési díja megegyezik az igénybe vett ellátási nap és az egy napra jutó bölcsődei gondozási díj szorzatával.
14. A bölcsődei ellátás keretében nyújtott gondozásért fizetendő térítési díjat havonta előre, tárgyhónap 10. napjáig kell megfizetni.
15. **§**

Jelen rendelet 2018. szeptember 1-jén lép hatályba.

|  |  |
| --- | --- |
| Baracskai Józsefpolgármester | Dr. Simon Beátajegyző |

A rendelet 2018. július 27. napján kihirdetésre került.

 Dr. Simon Beáta

 jegyző

1. *melléklet*

*a gyermekek napközbeni ellátásának*

 *intézményi térítési díjáról szóló*

*12/2018. (VII. 27.) önkormányzati rendelethez*

**A bölcsődei ellátás intézményi térítési díja**

|  |  |  |
| --- | --- | --- |
| **Ellátási forma** | **Mennyiség egysége** | **Fizetendő intézményi térítési díj\*** |
| Bölcsődei gondozás | Ft/fő/nap | 0,- |

\* A térítési díj az Áfa-t is tartalmazza